b'\n_START_ARTICLE_\nPresidentin arvojohtajuus\n_START_PARAGRAPH_\nArvojohtajuus on presidentin osoittamaa johtajuutta, joka ei juurikaan perustu poliittiseen valtaan. Arvojohtaja esim. ottaa kantaa kuohuttaviin asioihin ja pyrkii her\xc3\xa4tt\xc3\xa4m\xc3\xa4\xc3\xa4n keskustelua. Kun Suomen tasavallan presidentin valtaoikeuksia on kavennettu, on korostettu presidentin arvojohtajuutta, joka ei edellyt\xc3\xa4 laajaa poliittista valtaa. Sen sijaan arvojohtajuuden on katsottu edellytt\xc3\xa4v\xc3\xa4n suurta arvovaltaa. Virossa ja Saksassa presidentill\xc3\xa4 on todella suppeat valtaoikeudet, ja kuitenkin he ovat merkitt\xc3\xa4vi\xc3\xa4 arvojohtajia.'